car and bike insurance will be increased from 16 june - Car News in Hindi - 16 जून से महंगा होगा गाड़ियों का इंश्योरेंस, जानें कितना बढ़ेगा आपकी जेब पर बोझ | Patrika Hindi News
Pragati Vajpai | Publish: Jun, 07 2019 12:31:42 PM (IST) कार
महंगा होगा कार और बाइक चलाना
इंश्योरेंस के लिए देना पड़ेगा ज्यादा कीमत
नई दिल्ली: कार या बाइक के लिए इंश्योरेंस जरूरी होता है और अगर आपने अभी तक नहीं लिया है तो ये खबर आपके लिए है। दरअसल इंश्योरेंस रेग्युलैरिटी व डेवलपमेंट अथॉरिटी ऑफ इंडिया ( IRDAI ) ने 16 जून से थर्ड पार्टी इंश्योरेंस को महंगा करने का ऐलान कर दिया है। यहां ध्यान देने वाली बात ये है कि हाल ही में बाइक व स्कूटर की बिक्री का कारण बढ़ते इंश्योरेंस दाम को माना गया था।
21 फीसदी तक की हुई है बढ़ोत्तरी-
IRDAI पहले ये बढ़ोत्तरी 1 अप्रैल से करने वाला था लेकिन लोकसभा चुनावों की वजह से इन्हे लागू करने में देर हो गई । आपको बता दें कि 16 जून से कार और बाइक हर तरह के वाहनों पर इंश्योरेंस लेना महंगा हो जाएगा। इंश्योरेंस में सबसे अधिक बढ़ोत्तरी 21 फीसदी की गई है।
पहले से महंगा हो जाएगा मोटर इंश्योरेंस-
IRDAI के मुताबिक 1000cc से कम क्षमता वाली कारों के इंश्योरेंस में 12 फीसदी की बढ़ती की गयी है। जिससे कि अब नई प्रीमियम राशि 2072 रुपयें हो जायेगी जो कि अब तक 1850 रुपयें थी। वहीं 1000 से 1500cc वाले वाहनों में 12.5 प्रतिशत की वृद्धि की गयी है। इन गाड़ियों के नई प्रीमियम राशि बढ़कर अब 3221 रुपयें हो गए है जो कि अब तक 2863 रुपयें थे।
1500cc से अधिक क्षमता वाले कार के इंश्योरेंस की कीमत नहीं बढ़ायी गयी है। यह अब भी 7890 रुपयें ही रखे गए है।
इस तरह से बढ़ जाएगा इंश्योरेंस-
वाहन क्षमता मौजूदा इंश्योरेंस कीमत नई कीमतें
1000cc से कम क्षमता वाली कार 1850 रुपयें 2072 रुपयें
1000 से 1500cc 2863 रुपयें 3221 रुपयें
1500cc से अधिक क्षमता 7890 रुपये no change
दुपहिया वाहनों के इंश्योरेंस दर भी बढ़ी-
टू व्हीलर इंश्योरेंस भी 21 फीसद तक बढ़ा दिए गए है। इसमें 75cc से कम बाइक का इंश्योरेंस 12.88 फीसद बढ़ाकर 427 से 482 रुपयें कर दिया गया है। 150cc तक के दोपहिया वाहन का 720 से 752 रुपयें कर दिया गया है।
इसके बाद 150-350cc वाले दोपहिया वाहन का इंश्योरेंस 21 फीसदी बढ़ाकर 985 से 1193 रुपये कर दिया गया है। तथा इससे ऊपर के वाहनों के इंश्योरेंस कीमत नहीं बढ़ाये गए है तथा 2323 रुपये रखे गए है।
टू व्हीलर पुरानी कीमत नई कीमत
75cc से कम बाइक 427 रुपये 482 रुपये
150cc वाली बाइक 720 रुपये 752 रुपये
150-350cc वाली बाइक 985 रुपये 1193 रुपये
car IRDAI motorcycle इंश्योरेंस टू व्हीलर इंश्योरेंस मोटर इंश्योरेंस